**USAs ambassade i Havanna** er USAs diplomatiske representasjon på Cuba. Ambassaden ligger i Cubas hovedstad Havanna. Fra 1961 til 2015 eksisterte det ikke direkte bilaterale forbindelser mellom de to statene, men forbindelsene ble normalisert 20. juli 2015.

Forholdet mellom USA og Cuba
----------------------------

USAs president Dwight D. Eisenhower brøt 3. januar 1961 de diplomatiske forbindelsene med Cuba i kjølvannet av revolusjonen på Cuba. Den 20. juli 2015 normaliserte Cubas president Raul Castro and og USAs president Barack Obama de diplomatiske forbindelsene.

Mellom 1977 og 2015 holdt USAs interesseseksjon til i ambassadebygningen. Interesseseksjonen var formelt en del av Sveits' ambassade på Cuba.

Den 1. juli 2015 ble det kunngjort at forbindelsene mellom USA og Cuba ville bli normalisert og at bygningen med det ville gjenoppta sin funksjon som USAs ambassade i Havanna fra og med den 20. juli 2015.

Historie
--------

Ambassadebygningen ses i bakgrunnen på dette bildet fra rundt 1973.
Ambassadebygningen er i modernistisk–brutalistisk stil og er tegnet av arkitektfirmaet Harrison & Abramovitz. Bygningen har seks etasjer. Den sto ferdig i 1953. Hagen er tegnet av landskapsarkitekten Thomas Dolliver Church fra California. Ambassadekomplekset ligger ut mot Havannabukta og Tribuna Antiimperialista José Martí, i nærheten av Cubas utenriksdepartement.

I åra etter at USA brøt de diplomatiske forbindelsene med Cuba i 1961, ble bygningen ikke benyttet før interesseseksjonen åpnet 1. september 1977.

Cubas president Fidel Castro beordret i 1963 at ambassadekomplekset skulle konfiskeres. Det ble aldri effektuert, selv om cubanske myndigheter fortsatte å hevde eiendomsrett til eiendommen.

I perioden da bygningen fungerte som USAs interesseseksjon var USA formelt representert av Sveits, som ivaretok komplekset. Bygningen ble renovert, et arbeid som var ferdig i 1997. Bygningen fikk igjen status som ambassade den 20. juli 2015.

Referanser
----------

1. ↑  United States severs diplomatic relations with Cuba History.
2. ↑  «Obama moves to restore relations with Cuba». MSNBC. 17. desember 2014.
3. ↑  «Obama opens doors to Cuba after 56 years». *USA Today*. 17. desember 2014.
4. ↑  «U.S. Cuba restore ties after 50 years». Reuters. 18. desember 2014. Arkivert fra originalen 2. juli 2015. Besøkt 20. juli 2015.
5. 1 2  History of the U.S. Interests Section in Cuba. Arkivert 18. desember 2014 hos Wayback Machine. United States Department of State.
6. 1 2  «U.S. and Cuba to announce embassy openings». CNN. 30. juni 2015.
7. 1 2  «U.S. and Cuba to reopen embassies». Politico. 30. juni 2015.
8. 1 2  «US proposes US, Cuba reopen embassies as of July 20: Havana». Business Insider. 1. juli 2015. Arkivert fra originalen 5. september 2018. Besøkt 20. juli 2015.
9. ↑  U.S. Interests Section Havana, Cuba. Arkivert 6. april 2015 hos Wayback Machine. United States Department of State.
10. ↑  Talking to the Bearded Man: The Swiss Mandate to Represent U.S. Interests in Cuba, 1961-1977. Arkivert 29. juli 2014 hos Wayback Machine. Graduate Institute of International and Development Studies.
11. ↑  Havana’s New York Accent. *New York Times*.

Eksterne lenker
---------------

* Offisielt nettsted Rediger på Wikidata

* (en) United States Embassy, Havana – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |